kardosdrur/scandi-wiki huggingface dataset:
Randall Thompson

Randall Thompson (21. april 1899 i New York – 9. juli 1984 i Boston) var en amerikansk komponist og musikpædagog.

Han var sammen med Aaron Copland og Roy Harris manden, som gjorde den amerikanske symfoni kendt uden for USA's grænser.

Hans to første symfonier blev uropført af Howard Hanson i Rochester (1930 og 1932).

Han underviste på Curtis Institute of Music (1939 – 1948) og Harvard University (1949 – 1965). Blandt hans elever var Leonard Bernstein og Lukas Foss.

Han gjorde sig desuden bemærket med korværker i gammel engelsk stil, fx Alleluia (1940), som var et a capella-værk. Han skrev i alt tre symfonier og en del orkesterværker. Leonard Bernstein gjorde hans 2 symfoni kendt ved opførsler af værket på sin tv serie Young Peoples Concerts.

Udvalgte værker 

 Symfoni nr. 1 (1931) - for orkester
 Symfoni nr. 2 (1931) - for orkester
 Symfoni nr. 3 (1947-1949) - for orkester
 "Frihedens testamente" (1943) - for kor
 "Rekviem" (1958) - for kor
 "Alleluia" (1940) - for kor

Kilde 
  Om Randall Thompson på www.musicweb-international.com 

Komponister fra USA
Personer fra New York
Smeg

Smalterie Metallurgiche Emiliane Gustalla (forkortes Smeg) er en italiensk hvidevareproducent, der blev etableret af Vittorio Bertazzoni i 1948 i landsbyen Guastalla i Italien. Firmaet er stadig ejet af familien Bertazzoni, med Roberto Bertazzoni som nuværende CEO, og har hovedkontor i Guastalla. I samme by er en af fabrikkerne lokaliseret. 

Smegfabrikken producerer ikke kun hvidevarer til private, men sælger også industrimaskiner til tandlægebranchen og restauranter.

Smeg Hvidevarer 
Smeg producerer forskellige hvidevarer. De er bedst kendt for FAB-køleskabene. FAB-modellen er en af de mest kende Smegmodeller og blev først lavet til køleskabe, men findes nu også blandt andet indenfor opvaskemaskiner og vaskemaskiner. Stilen er kendt for designet, som kaldes "Retro".

Smeg sælges globalt og har været på det skandinaviske marked længe.

Eksterne henvisninger 
 Smegs internationale hjemmeside
 Smegs danske hjemmeside

Elektronikvirksomheder fra Italien
Etableret i 1948
John Alden Carpenter

John Alden Carpenter (28. februar 1876 i Park Ridge ved Chicago – 26. april 1951 i Chicago) var en amerikansk komponist. Han var en af de første amerikanske komponister, der eksperimenterede med jazz i sine værker. Bl.a. i balleterne Krazy Kat (1921) og Skyscrapers (1926). Han skrev ligeledes to symfonier og flere orkesterværker. Virgil Thomson betegnede hans stil med udtrykket Rich Man's Music.

Udvalgte værker 

 Symfoni nr. 1 (1917) - for orkester
 Symfoni nr. 2 (1942) - for orkester
 Krazy Kat (1921) - ballet
 Skyscrapers (1926) - ballet
 Klaverkoncert (1915) - for klaver og orkester
 Adventures in a Perambulator (1914) - for orkester
 Sea Drift (Symfonisk digtning) (1933) - for orkester

Eksterne henvisninger 
 

Komponister fra USA
Personer fra Chicago
Ioannis Amanatidis

Ioannis Amanatidis (født 3. december 1981) er en græsk tidligere fodboldspiller, der gennem karrieren blandt andet spillede for Eintracht Frankfurt, VfB Stuttgart og FC Kaiserslautern i Tyskland.

Amanatidis nåede at spille 35 kampe og lave tre scoringer for Grækenlands landshold. Han deltog ved både Confederations Cup 2005 og EM i 2008.

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2008
Fodboldspillere fra VfB Stuttgart
Fodboldspillere fra Greuther Fürth
Fodboldspillere fra Eintracht Frankfurt
Fodboldspillere fra 1. FC Kaiserslautern
STS-43

STS-43 (Space Transportation System-43) var Atlantis 9. rumfærge-mission. Den blev opsendt d. 2. august 1991 og vendte tilbage den d. 11. august 1991.

Missionen satte kommunikationssatellitten Tracking and Data Relay Satellite (TDRS-5) i kredsløb.

Besætning 
   John Blaha (kaptajn)
   Michael Baker (pilot)
   Shannon Lucid (1. missionsspecialist)
   James Adamson (2. missionsspecialist)
   David Low (3. missionsspecialist)

Missionen 

Hovedartikler:

Eksterne henvisninger 
 STS-43 NASA 
 STS-43  NASA KSC 
 Tracking and Data Relay Satellite System (TDRSS)  NASA 

Rumfærgeprogrammet
Stoholm Kirke

Stoholm Kirke er en kirke i Viborg Stift. Kirken er opført i en modernistisk stil 1971 efter tegninger af kgl. bygningsinspektør Leopold Teschl, som er fra Frederikshavn. Her er der en søsterkirke, som er udført af andre materialer.

Bygningen i Stoholm er udtryk for moderne arkitektur med sine store sammenhængende mur og vinduesflader. Samtidig indeholder den elementer fra ældre kirkers opdeling i kor, skib og tårn.

Litteratur 
 Kunst og blomster i Stoholm Kirke, 2006. . DK5=63.59. Med fotografier

Kilder 
 Skiveegnens kirker
 De lokalhistoriske Arkiver i Salling, Fjends og på Fur

Eksterne kilder og henvisninger 
 Stoholm Kirke 
 Stoholm Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Kirke
Breakout

Breakout er det andet studiealbum fra den danske R&B-sanger og sangskriver Burhan G, der udkom den 10. september 2007 på Copenhagen Records. Lydmæssigt følger albummet op på debuten Playground, med amerikansk inspireret urban popmusik. Breakout handler som titlen antyder "om ikke at gro fast", og har kærlighed, savn, selvtillid og svigt som temaer, og sangene er ifølge Burhan G "små historier om mig og mit forhold til den verden, der omgiver mig". Samarbejdet med Frederik Nordsø og Louis Winding fortsatte på Breakout, dog med mere indflydelse fra Burhan G selv i sangskrivning, komposition og produktion. Producer Frederik Nordsø mener at Burhan G har fået mere selvtillid som sanger og musiker: "Før ville han gerne have os til at indspille mange keyboard-dele, selvom han selv er en glimrende tangentspiller. I dag vil han selv. Han er meget intens at arbejde sammen med."

Med udgivelsen af albummet på Copenhagen Records brød Burhan G med pladeselskabet Sony BMG, som ifølge Burhan G ville tilpasse ham til et europæisk marked. Samtidig var Burhan G ikke tilfreds med debutalbummet Playground, "Jeg tænker nogle gange: "hvor var jeg henne på det tidspunkt"? Jeg følger ikke retrospektivt, at jeg havde mig selv ordentlig med i den proces. Jeg kan godt lide sangene, men pladen blev ikke, som jeg gerne ville have den."

Førstesinglen, "Who Is He", udkom den 21. maj 2007 og solgte guld for 7.500 eksemplarer. Yderligere singler var "Can't Let U Go" og "Sacrifice".

Spor

Kilder

Eksterne henvisninger
Breakout på Discogs

R&B-album
Album fra 2007
Burhan G-album
STS-95

STS-95 (Space Transportation System-95) var Discoverys 25. rumfærge-mission. Den blev opsendt d. 29. oktober 1998 og vendte tilbage den d. 7. november 1998.

Den daværende senator og tidligere astronaut John Glenn var i en alder af 77 år med på missionen, han havde sidst været i rummet i 1961 med Mercury-programmet. Glenn var forsøgsperson i ældning i rummet .

Besætning 
   Curtis Brown (kaptajn)
   Steven Lindsey (pilot)
   Pedro Duque (1. missionsspecialist) ESA
   Scott Parazynski (2. missionsspecialist)
   Stephen Robinson (3. missionsspecialist)
   Chiaki Mukai (specialist) NASDA
   John Glenn (specialist)

Missionen

Nyttelast 

SPACEHAB-SM
Spacehap med eksperimenter 
Spartan 201
Satellit til udforskning af Solens Korona 
The Hubble Space Telescope Orbiting Systems Test (HOST)
Hubble-rumteleskopet System Test
The International Extreme Ultraviolet Hitchhiker
The International Extreme Ultraviolet Hitchhiker (IEH-03) med seks forskellige eksperimenter
Biological Research in Canisters (BRIC)

Cryogenic Thermal Storage Unit (CRYOTSU)

Electronic Nose (E-NOSE)

Getaway Special (GAS) Program

Protein Crystal Growth (PCG)

Space Experiment Module (SEM) – 4

Hovedartikler:

Eksterne henvisninger 
 STS-95 NASA 
 STS-95 NASA KSC 
 John Glenn returns to space Film fra Yahoo 

Rumfærgeprogrammet
Grådodder

 
Grådodder (Alyssum alyssoides) er en 7-30 cm høj enårig urt, der vokser på tørre, sandede græsmarker.

Beskrivelse 
Grådodder er en enårig, urteagtig plante med en opstigende vækst. Hele planten er dækket af grå hår. Hovedskuddet har flere sidegrene fra grunden, og de bliver lige så lange som eller længere end midterskuddet. Stænglerne er runde og bærer spredtstillede, ustilkede blade. Bladene er elliptiske og helrandede med en tydelig, forsænket midterribbe. Begge bladsider er egentlig grågrønne, men oversiden fremtræder lyst grågrøn, mens undersiden er hvidlig – begge dele på grund af det tætte hårdække.

Blomstringen foregår i juni-juli, hvor man finder blomsterne samlet i endestillede, hovedagtige halvskærme. De rummer hver 20-50 blomster. De enkelte blomster er regelmæssige og 4-tallige med lysegule, udrandede kronblade. Frugterne er runde skulper med mange frø.

Rodsystemet består af en dybtgående pælerod og forholdsvis få siderødder.

Højde x bredde og årlig tilvækst: 0,25 x 0,25 m (25 x 25 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Arten er udbredt i Nordafrika, Mellemøsten, Iran, Afghanistan og Kaukasus samt i det meste af Europa, herunder også i det østlige Danmark, hvor den dog er sjælden. Den er knyttet til lysåbne, tørre og veldrænede voksesteder med kalkrig, men næringsfattig jord. Derfor træffes den på sandede jorde og på skrænter.

Følgearter 
På gravhøjen Elmehøj i Sigersted vokser arten sammen med bl.a. alm. gyldenris, alm. pimpinelle, tjærenellike, voldtimian, bakkesvingel, bidende stenurt, filtbladet kongelys, glat brudurt, gul evighedsblomst, hedelyng, kantet perikon, knoldet mjødurt, kornet stenbræk, lav skorzoner, markbynke, smalbladet timian og stribet kløver

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Tørketålende planter
Gule blomster
Korsblomst-familien
Ulla Ryum

Ulla Ryum (født 4. maj 1937 på Frederiksberg, død 30. maj 2022) var en dansk forfatter, dramatiker, instruktør og ph.d. i teatervidenskab. Hun udgav bl.a. romanerne Spejl (1962), Natsangersken (1963), Latterfuglen (1965) og Jeg er den I tror (1987), samt 6 Skuespil (1990). Hun underviste på både Statens Teaterskole, Filmskolen og Forfatterskolen, som hun selv var med til at grundlægge. Hun er blevet betegnet som en af de vigtigste modernister for hørespillet sammen med Svend Åge Madsen og Inger Christensen.

Bibliografi 

 Spejl (roman 1962)
 Natsangersken (1963)
 Latterfuglen (1965)
 Når alting er godt, bliver enden god (hørespil, 1965)
 Ved en fiskerig sø (hørespil, 1969)
 Den bedrøvelige bugtaler (hørespil, 1971)
 Denne ene dag (hørespil, 1976)
 Jeg er den I tror (1987)
 Skjulte beretninger – 21 spørgsmål (1994) 
 Mod begyndelsen (uafsluttede overvejelser) (1999)
 Dengang Engang – et eksistenspapir (2009)

Referencer

Eksterne henvisninger 
 

Romanforfattere fra Danmark
Dramatikere fra Danmark
Instruktører fra Danmark
Dansksprogede forfattere fra Danmark
Kvindelige forfattere i det 20. århundrede
Modtagere af Kjeld Abell-prisen
Personer i Kraks Blå Bog (afdøde)
Kunstnere på finansloven (afdøde)
Modtagere af Holbergmedaljen
Jørgen Olsen

Jørgen Olsen er et almindeligt dansk navn, der bl.a. bæres af:

 Jørgen Olsen (byggematador) – involveret i Roskilde Bank og Kronebanken
 Jørgen Olsen (musiker) – halvdelen af Brødrene Olsen
Kyndby Huse

Kyndby Huse er en lille bebyggelse i Nordsjælland med . Kyndby Huse er beliggende i Kyndby Sogn ved Isefjord og Kyndbyværket på Hornsherred to kilometer nordvest for Kyndby og 15 kilometer sydvest for Frederikssund. Byen tilhører Frederikssund Kommune og er beliggende i Region Hovedstaden.

Kyndby Huse blev grundlagt i forbindelse med etableringen af Kyndby-Værket, som blev idriftsat i 1940. I 2002 frasolgte energiselskabet Energi E2 de ca. 150 ejendomme og beboerne stiftede den 9. april 2002 en andelsboligforening, som endeligt overtog byen og området den 1. juli 2002. Kyndbyværket drives i dag som en reservekapacitet og ejes i dag af energiselskabet DONG Energy.

Kilder 

Byer i Frederikssund Kommune
Kyndby

Kyndby er en landsby i Nordsjælland med , beliggende i Kyndby Sogn på Hornsherred to kilometer sydøst for Kyndby Huse, to kilometer vest for Dalby og 13 kilometer sydvest for Frederikssund. Byen tilhører Frederikssund Kommune og er beliggende i Region Hovedstaden.

Kyndby Kirke ligger i bebyggelsen. Landsbyen lå tidligere i Frederiksborg Amt.

Historie 
 Se Kindholm

Kilder 

Byer i Frederikssund Kommune
Landerslev

Landerslev er en landsby i Nordsjælland med . Landerslev er beliggende Gerlev Sogn på Hornsherred tre kilometer øst for Over Dråby Strand og syv kilometer vest for Frederikssund. Byen tilhører Frederikssund Kommune og er beliggende i Region Hovedstaden.

Frem til 1954 havde Landerslev en forskole, ligesom der også var både smedje, børstebinder og en købmandsforretning. Landerslevs sidste købmand hed Ejner Hansen og han lukkede butiken sidst i 1960'erne.

I landsbyen ligger forsat flere større gårde midt i byen, men salg af kartofler, æg og jordbær ved stalddørene, sker i dag i et lang mindre omfang end tidligere.

Kilder 
Historisk Forening i Jægerspris: http://jphist.dk/hf/Landerslev.html 

Byer i Frederikssund Kommune
Lyngerup

Lyngerup er en by på Sjællands halvø Hornsherred med , beliggende 7 km nord for Skibby, 6 km syd for Jægerspris og 8 km sydvest for Frederikssund. Byen hører til Frederikssund Kommune og ligger i Region Hovedstaden.

Den nordlige del af Lyngerup hører til Gerlev Sogn, den sydlige til Krogstrup Sogn. Gerlev Kirke ligger i Gerlev 3 km nordøst for Lyngerup, og Krogstrup Kirke ligger i Krogstrup 4 km syd for Lyngerup.

Faciliteter 
Lyngerup har et selskabslokale og Lyngerup Pizza & Grillbar.

Hansens Flødeis 
Hans Hansen startede i 1922 et lille iscrememejeri i Hillerød og lancerede i 1929 mærket Frederiksborg Is, der blev ret udbredt på Sjælland. I 1970 flyttede hans søn produktionen til det nedlagte Hornsherred Mejeri i Lyngerup. I 1997 solgte familien Frederiksborg Is, men beholdt mejeriet, og i 2003 fik 4. generation af Hansen-familien lyst til at genoptage isproduktionen i det gamle mejeri.

Hansens Flødeis startede med ejeren og en enkelt ansat, men beskæftiger nu 30 mand i højsæsonen. Der produceres 1 mio. liter is om året til isboder og butikker over hele landet. Mejerivirksomheden er genopstået, for Hansens har nu egen indvejning af 1,5 mio. kg mælk fra egen tankbil, der afhenter mælken fra de 120 økologiske Jerseykøer på Svanholm Gods og de 130 økologiske røde danske malkekøer på Stensbølgaard. Mælken fra Jerseykøerne er bedst til is, men mælken fra rød dansk malkerace er bedst til ost, så for at have gavn af mælkeleverancen året rundt er Hansens også begyndt at producere ost.

Hansens Flødeis har mejeriudsalg i Lyngerup.

Historie 
I 1898 beskrives den del af Lyngerup, der ligger i Gjerlev Sogn, ganske kort: "en Del af Lyngerup med Andelsmejeri og Mølle"

Jernbanen 
Sjællandske midtbane var på strækningen Hvalsø-Frederikssund i drift 1928-36. Her fik Lyngerup et trinbræt. Det lå vest for byen, hvor man kan se en rest af banedæmningen.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Frederikssund Kommune
Hisøy

Hisøy også kaldt Hisøya, er sammen med Tromøy to store øer ud for Arendal centrum i Agder fylke i Norge. Mellem dem er Galtesund som er en af to indsejlinger til byen, og øerne gør Arendal til en lun havn.

Navnet 
Det indoeuropæiske ord his (den avskårne), skal være oprindelsen til øens navn; Når en flod deler sig og går rundt om en ø, kaldes dette en his.

Geografi 
Hisøy er som ø ganske speciel ved at den har flodløb og en sø på indersiden, og fjorde og hav på modsatte side. Nidelvens to udløb, søen Hølen, Arendals havnebassin, Galtesund og Havsøysund, er farvande som grænser mod Hisøy. Lille- og Store Torungen fyr, Havsøya og Gjervoldsøy, hører til Hisøy, og har alle bevaringsværdig bebyggelse.

Historie 
Fra gammelt tid var Hisøy en del af den tidligere kommune Øyestad, men blev selvstændigt sogn i 1847, og eget prestegjeld i 1872. Hisøy var sammen med Froland, Fjære og Øyestad en del af Øyestad formandskabsdistrikt fra 1837. Fjære blev selvstændig kommune i 1846. I 1850 blev også Froland skilt ud mens Hisøy og Øyestad fortsat var én enhed. 1. januar 1881 blev Hisøy skilt ud som selvstændig kommune. 1. januar 1992 blev Hisøy, Arendal, Moland, Tromøy og Øyestad slået sammen til nutidens Arendal kommune.

Minedrift 
I 1646 rejste Christian 4. til Norge for at lede efter guld på Hisøy. Der blev åbnet en mine i Vragvika, og noget guld blev fundet. Efter at kongen døde i 1647 forsvandt interessen for minen, og den blev efterhånden nedlagt.

Kystfort 
I 1941 byggede den tyske okkupationmagt et kystfort ved Sandviga for at sikre indsejlingen gennem Galtesund.

Bebyggelse 
Hisøys bybebyggelse nær Arendal centrum har fungeret som en forstad til Arendal by. Byen Arendal lå omkring havnebassinet, fordelt på flere kommuner. I 1700-tallet var der købmandsgårde i Kolbjørnsvik, som formelt set hørte til byen Arendal. Kolbjørnsvik, Sandviga, Gullsmedenga, His og Flødevigen er kendte steder på Hisøy. Nærmest al bebyggelse på Hisøy ligger i Arendals byområde.

Båden Kolbjørn har i mere end hundrede år sørget for transport tværs over Arendals havnebassin til nabokommunen Hisøy og dens kommunecenter Kolbjørnsvik.

Billeder 

Øer i Agder
Arendal
Dakota City (Iowa)

Dakota City er en amerikansk by og administrativt centrum for det amerikanske county Humboldt County, i staten Iowa. I 2000 havde byen et indbyggertal på 911.

Byer i Iowa
George Eastman House

The George Eastman House, også kaldet George Eastman Museum (fulde navn: George Eastman House International Museum of Photography og Film) er et museum dedikeret til fotografi og film og George Eastman, grundlægger af Eastman Kodak Company. Museet ligger i Eastmans tidligere hjem i Rochester, New York.

Stort set alle større fotografer, der er dukket op i de sidste 50 år er repræsenteret, selvom de skiftende realiteter på den fotografiske marked har dikteret en større selektivitet i erhvervelse af værker end nogensinde før. Bemærkelsesværdige moderne fotografer omfatter Steve McCurry, Robert Frank, James Nachtwey, Sebastião Salgado eller Manuel Rivera-Ortiz.

Eksterne henvisninger 

Museer i USA
Over Dråby Strand

Over Dråby Strand er en strand og en sommerhusby i Nordsjælland med . Over Dråby Strand er beliggende ved Isefjord i Dråby Sogn på Hornsherred fire kilometer sydvest for Jægerspris og otte kilometer vest for Frederikssund. Byen tilhører Frederikssund Kommune og er beliggende i Region Hovedstaden.

Kilder 

Byer i Frederikssund Kommune
Strande i Danmark
Sultan Kösen

Sultan Kösen (født 10. december 1982) er en tyrkisk landmand, der er noteret i Guinness Rekordbog som værende verdens højeste nulevende mand. Han er 2.51 m. Han blev født i Mardin. 

Personer fra Tyrkiet
Verdensrekordindehavere
Skuldelev

Skuldelev er en by på den sjællandske halvø Hornsherred med , beliggende 5 km nordøst for Skibby, 11 km syd for Jægerspris og 11 km sydvest for Frederikssund. Byen hører til Frederikssund Kommune og ligger i Region Hovedstaden.

Skuldelev hører til Skuldelev Sogn. Skuldelev Kirke ligger i den nordlige ende af byen.

Geografi 
Øst for byen ligger den velbevarede Skuldelev Ås, der blev fredet i 1951. I Roskilde Fjord ud for Skuldelev Havn blev Skuldelev-skibene fundet og udgravet i 1962.

Faciliteter 
Skuldelev Skole er nu en afdeling af Fjordlandsskolen i Skibby. Afdelingen har 105 elever, fordelt på 0.-6. klassetrin. Der er SFO og klub samt 27 ansatte. Børnehuset Solstrålen har plads til 62 "enheder", hvor et 0-2 års barn er 2 enheder og et 3-6 års barn er 1 enhed. Nær ved skolen ligger Skuldelevhallen.

Der er sportsklub, multikulturforening, bylaug, motel og gadekær i byen.

I 2018 gravede selskabet Fibia lyslederkabler ned i gaderne og tilbød at tilslutte den enkelte bolig for et engangsbeløb på 1.995 kr, mod at husstanden tegnede bredbånds abonnement hos internet udbyderen Waoo.

Byen har fået en ny Dagli'Brugs, eget vandværk og fjernvarmeværk.

Daglibrugsen har åbent 7 dage om ugen fra kl. 7 til 20; den er også postbutik og pakkeshop. Lidt derfra, foran dens tidligere adresse, er der stadig en døgnåben selvbetjeningstankstation fra OK.

Vandværket og varmeværket ejes hver især af deres kunder og ledes af hver sin bestyrelse; de er begge ubemandede, men driftes af et lokalt, privat mand & kone firma.

Selvom der ikke er tilslutningspligt til fjernvarmen i Skuldelev, er de fleste af husene i byen tilsluttet varmeværket. Det hedder Skuldelev Energiselskab og blev etableret i 1996, som kraftvarmeværk og producerede altså både varme og elektricitet.

I dag er det et rent varmeværk og fyrer med bl.a. naturgas; for at spare gas og dermed holde varmeprisen nede, er der inden for de sidste 5 år opsat et stort solfangeranlæg (på en mark ved siden af varmeværket) og bygget en biomassekedel.

Skuldelev Dukkemuseum og Legetøjssamling blev stiftet i 1989 og nedlagt med udgangen af 2021.

Movias buslinie 318 har 4 stoppesteder i Skuldelev og forbinder den med Skibby, Frederikssund og flere mellemliggende landsbyer i Hornsherred. Den kører flere gange om dagen, alle årets dage og dens aktuelle køreplan kan findes på: https://dinoffentligetransport.dk.

Historie 
I 1898 beskrives Skuldelev således: "Skuldelev med Kirke, Præstegd., Skole, Kro og Andelsmejeri („St. Olavs Kilde“)". Det lave målebordsblad fra 1900-tallet viser desuden en telefoncentral.

Noter

Eksterne kilder/henvisninger 

 Skuldelev-portal
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Frederikssund Kommune
Helvedes Køkken

Helvedes Køkken er den danske version af det britiske reality-køkkenshow Hell's Kitchen med Gordon Ramsay. 

I den danske version kæmper 12 kokke om præmien på 200.000 kr og et ophold på gourmetrestauranten Frederikshøj. Chefkokken og dommeren er Wassim Hallal. Programmet fik premiere tirsdag den 16. marts 2010 på TV 2. Programmet blev oprindeligt sendt kl. 20.00, men efter skuffende seertal på 418.000 blev det flyttet til kl. 21.10.

Deltagere

Sæson 1

Referencer

Eksterne henvisninger 
 Helvedes Køkkens officielle hjemmeside 

Madprogrammer fra Danmark
Realityshows fra Danmark
Tv-programmer fra TV 2 Danmark
Danske tv-serier fra 2010'erne
Rosinen i pølseenden

Rosinen i pølseenden er et idiom, som bruges for at udtrykke at noget (det bedste) kommer til sidst i en rækkefølge.

Udtrykket stammer fra gamle dages pølseproduktion. Man lagde en rosin i enden på pølsen, for at forhindre farsen i at løbe ud.

Andre kilder peger på en svensk oprindelse, hvor idiomet kan spores tilbage til 1600-tallet. Her blev der lagt rosiner i pølserne for at gøre dem særligt lækre ved specielle højtider - gerne ved jul. Ved at lægge rosiner i enden af pølsen skulle pølsen få en ekstra god smag. Derfor bruges idiomet til at beskrive noget ekstra godt ved en allerede god oplevelse.

Referencer 
2. http://www.hvafor.no/sprak/hvor-kommer-uttrykket-rosinen-i-polsa-fra   

Idiomer
Store Rørbæk

Store Rørbæk er en landsby i Nordsjælland med . Store Rørbæk er beliggende i i Snostrup Sogn fem kilometer vest for Ølstykke Stationsby og syv kilometer sydøst for Frederikssund. Byen tilhører Frederikssund Kommune og er beliggende i Region Hovedstaden.

Byplanlægning 
Frederikssund Kommune planlægger at bygge en helt ny by ved Store Rørbæk. Den påtænkes lokaliseret i området mellem Store Rørbæk, Frederikssund, Slangerup og Ølstykke Stationsby med tilhørende S-togsstation og bliver navngivet Vinge. Arealet for byen ventes at blive på 350 ha eller større end Ørestad (310 ha). Byen ventes at kunne få op til 6.000 boliger og 3.000-6.000 arbejdspladser.

Kendte bysbørn 
 Peder Nordsten, født Nielsen 18. februar 1840, grundlagde Nordstensfabrikkerne i Hillerød.

Referencer 

Byer i Frederikssund Kommune